b'\n_START_ARTICLE_\nStiletti\n_START_PARAGRAPH_\nStiletti oli alun perin ohut kolmis\xc3\xa4rm\xc3\xa4inen tikari, nykyisin veitsi jonka ter\xc3\xa4 on usein laukaistavissa kahvan sis\xc3\xa4lt\xc3\xa4._NEWLINE_Alun perin stiletti oli yksi tikarin erityistyypeist\xc3\xa4. Ritariaikana miekkaa pidettiin paremmassa k\xc3\xa4dess\xc3\xa4 ja stiletti\xc3\xa4 huonommassa. Tuolloin stiletiss\xc3\xa4 oli ohut, yleens\xc3\xa4 kolmis\xc3\xa4rm\xc3\xa4inen ter\xc3\xa4, jolla pyrittiin l\xc3\xa4vist\xc3\xa4m\xc3\xa4\xc3\xa4n haarniska heikosta kohdasta. Stiletin kapea ter\xc3\xa4 oli suunniteltu erityisesti tunkeutumaan rengaspaidan ter\xc3\xa4srenkaiden l\xc3\xa4pi ja siten se sopi my\xc3\xb6s salamurhaajan ty\xc3\xb6kaluksi. Stiletin merkitys v\xc3\xa4heni, kun tuliaseiden kehitys teki haarniskan k\xc3\xa4yt\xc3\xb6n merkityksett\xc3\xb6m\xc3\xa4ksi._NEWLINE_Nyky\xc3\xa4\xc3\xa4n stiletill\xc3\xa4 kuitenkin tavallisesti tarkoitetaan veist\xc3\xa4, jossa (usein kaksiter\xc3\xa4inen) ter\xc3\xa4 ponnahtaa jousen voimalla kahvan sivusta tai sis\xc3\xa4lt\xc3\xa4 ja lukkiutuu k\xc3\xa4ytt\xc3\xb6asentoonsa.'